Kvantum Natúr Kozmetikum

Gyakorló jógaóra
2016-10-06 18:00 - 19:30, 2016-10-13 18:00 - 19:30, 2016-10-20 18:00 - 19:30, 2016-10-27 18:00 - 19:30 UTC | Hélia Hotel, Kárpát u. 62-64, Budapest, 1133, Magyarország
Minden csütörtökön 18-19.30 óra között felfrissítő/gyakorló jógaórát tartunk a Hélia Hotelben (XIII. ker) azoknak, akik már résztvettek alaptanfolyamon, ismerik az alapászanákat és a légzőgyakorlatokat, illetve a rendszeres heti, közösségben végzett gyakorlásukat szeretnék kényelmes környezetben végezni, esetleg utána szaunázni vagy úszni egyet.
Bármikor bejelentkezés nélkül lehet csatlakozni.

Heti stressz-elengedő jógaóra
2016-10-14 17:30 - 18:45, 2016-10-28 17:30 - 18:45 | Fény Jógaterápiás Intézet, Szegfű u. 2., Budapest, Magyarország
Napjainkban a legtöbb ember jelentős feszültségeket él meg életében, a stresszhatás pedig bonyolult élettani reakciókat vált ki a szervezetből.

Először a vegetatív idegrendszer ún. szimpatikus hatásaként megemelkedik a szervezet adrenalin szintje. Ez növeli a sejtek anyagcseréjét, ami a szervezetet nagyobb aktivitásra készteti. Ilyenkor több oxigénre van szükség. A szív ritmusa felgyorsul, több vért pumpál az izmokba, a tüdő pedig kitágul, hogy több oxigént vehessen fel. Stressz hatására az erek összeszűkülnek, a vérnyomás megemelkedik, az izmok készenléti állapotban megfeszülnek.
Az idegsejtek fokozott anyagcseréjének hatására nő az agyi aktivitás. Az eredmény mind fizikai, mind szellemi értelemben ugyanaz: fokozott teljesítmény. Az állandó fizikai és pszichés megterhelés egy idő után azonban ellenkező hatást ér el. A gyakori és intenzív stressz helyzetek egy bizonyos ponton túl már nem növelik, hanem rontják a teljesítményt és károsítják a szervezetet.
A betegségek több mint 80%-áért a krónikus stressz felel! A stressz elleni védekezés, illetve a stresszoldás egyik leghatásosabb komplex módja a jóga, a különböző relaxációs technikák gyakorlása.

A tradicionális jóga relaxációknak is többféle kivitelezése lehetséges. Heti stresszűző foglalkozásunkban ellazítjuk a gondolatokat, a testet és a lelket is, majd mantrákkal (hangba zárt különleges energiák) mélyítjük tovább a lazítást.
Mindenkinek jó szívvel ajánljuk ezt a heti stressz levezető relaxációs foglalkozást, akár a már meglévő stressz kezelésére, akár annak megelőzésére.
Időpont: péntekenként 17.30-18.45-ig.
Vezeti: Dr. Szabó Anikó PhD, minősített vezető jógaoktató, légzéstréner
Ár: 2200.- Ft/alkalom/fő,
5 alkalmas bérlet: 9.800.- Ft/5 alkalom/fő , mely érvényes a vásárlástól számított 8 hétig

Bejelentkezni a Fény Jógaterápiás Intézet órarendjében az aktuális heti stresszelengedő jógaórára kattintva.

Stressz-mentesítő jóga hétvége
2016-10-15 09:00 - 2016-10-16 18:00 | Pilisszentlélek – Sivánanda Asram, Pilisszentlélek, Magyarország
Stresszhatás
Napjainkban a legtöbb ember jelentős feszültségeket él meg életében, a stresszhatás pedig bonyolult élettani reakciókat vált ki a szervezetből.
Mi történik pontosan a szervezetben?
Először a vegetatív idegrendszer ún. szimpatikus hatásaként megemelkedik a szervezet adrenalin szintje. Ez növeli a sejtek anyagcseréjét, ami a szervezetet nagyobb aktivitásra készteti. Ilyenkor több oxigénre van szükség. A szív ritmusa felgyorsul, több vért pumpál az izmokba, a tüdő pedig kitágul, hogy több oxigént vehessen fel. Stressz hatására az erek összeszűkülnek, a vérnyomás megemelkedik, az izmok készenléti állapotban megfeszülnek. Az idegsejtek fokozott anyagcseréjének hatására nő az agyi aktivitás. Az eredmény mind fizikai, mind szellemi értelemben ugyanaz: fokozott teljesítmény. Az állandó fizikai és pszichés megterhelés egy idő után azonban ellenkező hatást ér el. A gyakori és intenzív stressz helyzetek egy bizonyos ponton túl már nem növelik, hanem rontják a teljesítményt és károsítják a szervezetet. A betegségek több mint 80%-áért a krónikus stressz felel!
Védekezés módjai
A stressz elleni védekezés, illetve a stresszoldás egyik leghatásosabb komplex módja a jóga, azon belül is a különböző relaxációs technikák és jóga nidra technika gyakorlása. A tradicionális jóga relaxációknak is számos kivitelezése lehetséges, melyekből többfélét is megtapasztalunk. Stresszűző hétvégénken ellazítjuk a testet és a lelket is, majd mantrákkal (hangba zárt különleges energiákkal) mélyítjük tovább az energiatest lazítását.
Pilis
Pilisszentléleken Pálos templom romok találhatóak, melyek erőteljes támogatást nyújtanak a csendes meditáció gyakorlásához is. Egyik közös meditációt – ha az időjárás lehetővé teszi – mindenképpen a romok között fogjuk végezni. Ezenfelül sétálunk a csendes erdőben, gesztenyét gyűjtünk és megcsodáljuk a teliholdat, tudatosítjuk a ránk kifejtett erejét. Ha valaki szeretne felügyelettel böjtölni 1 vagy 2 napot, az is lehetséges, csak jeleznie kell előre. A ősz időszaka különösen alkalmas a test és a lélek megtisztítására, megújítására.

Kezdőknek és haladóknak is jó szívvel ajánlom ezt a hétvégi komplex, holisztikus jóga gyakorló csomagot, akár a már meglévő stressz kezelésére, akár annak megelőzésére.
Jelentkezés:
ganga@kvantumnaturkozmetikum.hu e-mail címen. A jelentkezés a 8.000Ft előleg utalásával válik véglegessé.
Számlaszám: Dr Szabó Anikó UniCredit Bank 10918001-00000080-42500001

Csakrameditáció
2016-10-17 17:00 - 18:00 | Sivananda jógaközpont, Szegfű u. 2., Budapest, 1028, Magyarország
Minden csakrának saját hangrezgése (mantrája), szimbóluma, és színe van. Ezekkel tudjuk működésüket harmonizálni, az érzelmi és mentális blokkokat oldani, a fizikai szervek és testrészek állapotát javítani, akár meggyógyítani.
Kinek javasoljuk ezt a foglalkozást?
bárkinek, aki töltődni, regenerálódni szeretne,
akinek békére, nyugalomra van szüksége,
bármilyen betegségben szenvedőnek.
A foglalkozásra az alaptanfolyam elvégzése nélkül is lehet jönni.

Csakrák Világa 3 részes műhely sorozat - I. rész
2016-10-21 18:00 - 21:00 | Fény Jógaterápiás Intézet, Szegfű u. 2., Budapest, Magyarország
Csakráink tükrében látni önmagunkat műhely sorozat
A csakrameditáció egy finoman kényeztető és feltöltő jóga foglalkozás típus, amely segít a teljes holisztikus lényünk megtapasztalásában. A jóga a fizikai testre úgy tekint, mint az energia-mentális-érzelmi testünk lenyomatára. A negatív gondolatok, érzelmek, tapasztalatok és a helytelen táplálkozás beszennyezik az energia pályákat, és így felborítják az energiaközpontok (csakrák) működését, és betegség alakulhat ki a fizikai testben.
Csakrák világa I. rész, október 21., péntek 18 -21 óráig
Az első részben a gyökér- és nemi csakráink jellemzőit beszéljük át, jó és diszharmonikus működés esetén. Ezután pontosítjuk, hogy milyen harmonizálási lehetőségeket érdemes alkalmazni egy adott problémához.
Csakrák világa II. rész, november 4., péntek 18-21 óráig
A második műhely során a napfonat- és szívcsakra mélyebb megismerése lesz terítéken, kitérve a hasznos légzőgyakorlatokra és ászanákra is.
Csakrák világa III. rész, november 11., péntek 18-21 óráig
A harmadik műhely munkában a felső csakrák (torok-, harmadikszem- és korona csakra) áttekintése és tisztítása lesz ugyancsak gyakorlatokkal is megtűzdelve.
Az áttekintő beszélgetések után minden alkalommal személyre szabjuk a támogató, harmonizáló gyakorlatokat, és egy teljes energia rendszert harmonizáló csakra meditációval zárjuk az együttlétet.
Vezeti: Dr. Szabó Anikó PhD, minősített vezető jógaoktató, légzéstréner
Részvételi díj: 11.900.- Ft/fő/3 alkalom
Alkalmanként 4.500.- Ft/fő/alkalom
Egy vélemény a korábbi terápiás csakrameditációs tanfolyamról:
“A csakra-meditációs tanfolyam minden várakozásomat felülmúlta! Használható technikát és jól felépített elméleti tudást kaptam. Ajánlom mindenkinek, aki szeretné felfedezni, megtapasztalni a jóga és a meditáció jótékony hatását. ” E.Gy.
Jelentkezés:
http://fenyjogaterapia.hu/csakraink-tukreben-latni-onmagunkat-3-reszes-sorozat/

Haladó hatha jógaóra
2016-10-24 10:00 - 12:00 | Sivananda jógaközpont, Szegfű u. 2., Budapest, 1028, Magyarország
Azoknak ajánljuk ezt az erőteljesebb jóga gyakorlást, akik
rendszeresen gyakorolják az alaptanfolyami ászanákat,
kényelmesen tudják végezni a hosszabb légzésszabályozó gyakorlatokat,
szeretnék akár 4-5 percig is kitartva megtapasztalni egy ászana mélyebb hatásait is,
és szívesen gyakorolnak haladóbb ászana variációkat is.

Őszi Megtisztulás natúrkozmetikum keverő műhely
2016-10-29 10:00 - 14:00 | Marillaszappan Manufaktúra, Budapest
Lepd meg szeretteidet, vagy egyszerűen kényeztesd saját magad egy őszi méregtelenítő, saját kézzel készített szépség csomaggal, és egyben egy szórakoztató műhelymunkával!
Ismerkedj meg a kézműves kozmetikum készítés titkaival!
Selymes, illatos vagy illatmentes méregtelenítő, bőrápoló natúrkozmetikumokat készíthetsz saját kezűleg műhelyünkben, kizárólag természetes, tiszta összetevőkből, felesleges szintetikus anyagoktól mentesen. Alkotásaidat egyedi csomagolásban viheted haza!
Így nem csak saját kézzel készített kincset, hanem egészséget is ajándékozol magadnak vagy /és szeretteidnek!
Ha ismersz olyat, akinek ez a kaland tetszene, lepd meg AJÁNDÉKUTALVÁNY formájában!
5 db-os méregtelenítő, újjávarázsló csomagot készítünk egyedi formában:
1 db szőlőmag lisztes bőrradír (150 ml),
1 db szőlőmag olajos arcpakolás (150ml),
1 db szélálló fehérliliom olajos ajakápoló,
1 db koffeines narancsbőr elleni testápoló (150 ml),
1 db szagmentesítő dezodor (100ml).
Az illatok világában minden termékhez szabadon, kedved szerint kalandozhatsz majd! Érkezés után pontosítjuk, hogy kinek, milyen bőrtípusú embernek szeretnél kozmetikumot készíteni, és eszerint segítünk az ígényeidhez szabni a keret formulákat.
Egy rövid helyes gyártási bevezetés után indulnak a bemérések, majd maga a gyártás, és végül a kiszerelések, csomagolások, díszítések.
Akik segítenek:
Dr. Szabó Anikó – okl. vegyészmérnök, jógaoktató, kvantumkozmetikum készítő
Váli Mária – életmódtanácsadó és terapeuta, kézműves kozmetikumkészítő
Helyszín:
MARILLA Manufaktúra (szappanműhely) 1037 Budapest, Haránt köz 15.
Szeretettel várjuk jelentkezésedet az alábbi e-mail címen, vagy telefonszámokon, ami az 50%-os előleg átutalásával válik véglegessé.
Email: kvantumeletmod@gmail.com
Váli Mária 06-20-3389524
Szabó Anikó 06-30-6899286
A keverő helyek száma korlátozott, így jelentkezz minél hamarabb, és biztosítsd a helyed!

Kirtana - közös mantra éneklés
2016-10-29 16:00 - 17:30 | Sivananda jógaközpont, Szegfű u. 2., Budapest, 1028, Magyarország
A Bhakti Jóga tanítása szerint a zene és éneklés, azaz a kirtana a leghatásosabb módja ebben a korzsakban az Önfejlődésnek, a legkönnyebb út a megvilágosodás felé.
Szeretet, odaadás jelenik meg általa a szívünkben, magasabb szintű rezgések, energiák képződnek mind a fizikai testünkben, mind az étertestünkben. A zene egy aktív meditáció, az öröm és boldogság közvetlen formája. Csak figyeljük meg az igazán örömmel zenélők felszabadult, örömteli arckifejezését, az mindent elárul.
A közös muzsikálások alkalmával megismerheted a zene, indiai zene, a kirtan alapjait, megtanulhatsz néhány dalt, amelyek a Szatszangok alkalmával már neked is ismerősen csengenek majd, és amelyeket ott már bátran énekelhetsz Te is.
Ha e sorokat olvasva úgy gondolod, hogy Neked nincsen elegendő zenei tehetséged, akkor fontold meg, hogy bizony tévedhetsz is, hogy talán szegényes képet alakítasz ki Magadról. Itt egyedül a lelkesedés számít.Mi, a jóga útján járók tudjuk, hogy minden emberben benne van a tökéletesség, és talán a közös zenéléssel összeadódó energiák segíthetnek Téged is ellazulni, hogy szabadon engedhesd magadban a zenét, az örömöt.
Szeretettel várunk Téged is erre az ingyenes programra 🙂

Szatszang - beszélgetés a koncentrációról
2016-10-29 17:30 - 19:00 | Sivananda jógaközpont, Szegfű u. 2., Budapest, 1028, Magyarország
A szatszang témája: A koncentráció szerepe a mindennapjainkban és a jógagyakorlásainkban
„Egy újonc számára a koncentráció gyakorlása eleinte igen utálatos és fárasztó. Új barázdákat kell vésnie az elméjébe és az agyába, néhány hónap után azonban nagy érdeklődéssel végzi majd a koncentrációt. Újfajta boldogságot fog megtapasztalni: a koncentrációból fakadó ánandát (boldogságot). Ha csak egyetlen napig is nem élvezheti ezt az új örömöt, nyugtalanná válik.” (Idézet:Szvámi Sivánanda: Utak a boldogsághoz)
Mi is az a szatszang?
„A szatszang, vagyis a guru társaságában eltöltött idő olyan, mint egy páncél vagy erődítmény, amely védelmet nyújt az anyagi világ minden kísértésével és rossz erőivel szemben. A szatszang lelki együttlét, ott lenni, ahol a valóságról esik szó. Szatszang nélkül (anélkül, hogy a valóságról halljon) egyetlen ember sem tudja magát megváltoztatni vagy megjavítani.” (Szvámi Sivánanda)
A szatszang legfőbb eleme a spirituális témájú előadás, melynek során lehetőség van a jóga, a hindu mitológia egy-egy témájával, mestereink tanításaival részletesebben megismerkedni. Emellett alkalom nyílik közös meditációra, néhány szép szanszkrit mantra eléneklésére, valamint egy felemelő fényszertartásban való részvételre, a program végeztével pedig természetesen nem maradhat el az ezt követő kötetlen beszélgetés és teázás.
Kinek ajánljuk?
aki szeretne a jógafilozófiával ismerkedni, de nem tanfolyam keretében,
aki szeretné mestereink tanításait megismerni,
aki szeretne közösségben meditálni,
aki szereti a szép zenét,
aki szeretne inspirációt kapni további útjához,
aki szeretne egy estét spirituális gondolkodású emberek társaságában eltölteni.
Szeretettel várunk ezen az ingyenes programon Téged is 🙂
